**ОТЧЕТ**

**За дейността на НЧ „Г.С.Раковски 1941” с.Камен бряг**

**за 2019 година**

Докладът за дейността на Народно читалище „Г. С. Раковски-1941” с.Камен бряг, общ. Каварна отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар и реализираните проекти и мероприятия през 2019година.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което се задоволяват културните потребности на жителите на селото, запазване на бита, културата, прекрасните песни и танци, живите български шевици, където пламва и завинаги остава в сърцата огънчето на българщината

**Основни функции и задачи на читалището са:**

-Отстояване позицията за водещо културно средище;  
- Обогатяване на културния живот;  
 -Развитие на библиотечната дейност;  
- Превръщане на читалището в информационен център;  
- Съхраняване на народните обичаи и традиции;  
- Развитие и подпомагане на любителското художествено творчество;  
-Партниране с местното самоуправление за развитието на културните процеси.

**Дейности и мероприятия**

През годината читалището продължи да работи под мотото „Да съхраним българските традиции в нашето село”. Бяха възстановени и представени традиционните български и народни празници - Бабин ден; Трифон Зарезан; Първа Пролет; Велик Ден; Денят на самодееца заедно с Баба Марта; 8-ми Март; Денят на славянската писменост и култура; Денят на народните будители; Коледа и Нова година.

През 2019 година групата за автентичен фолклор участва във фестивала”Слънчева Добруджа”–с.ДЕБРЕНЕ

Лятно кино под звездите Камен бряг пее и танцува със съдействието на групата за автентичен фолклор жители и гости на селото Детско шоу представено от децата гости на селото

Съвместно с Община Каварна и Юри Чарийски бяха организирани и представени на открита сцена в с.Камен бряг два концерта в рамките на фестивала „Джаз на Село”:

- концерт на ТЕОДОСИЙ СПАСОВ И ВЛАТКО СТЕФАНОВСКИ

- на БРАТЯ ВЛАДИГЕРОВИ,СТУНДЖИ И ЕКО

През есента на 2019 година продължихме проекта „ Опознай родината, нейната история и култура” и посетихме природонаучния музей в гр.Котел,къщата на Йордан Йовков и къщата–музеи на Сава Филаретов

Съвместно с членовете на читалището посетихме три пъти постановки на различни театър в гр. Каварна и концерт по случай денят на народните будители.

* Като слабост отчитаме не достатъчно добрата дейност на „Детската забавачница”, поради липсата на ръководител и не добра организация .

През целия период работи читалищната библиотека, обслужваше се от назначен на трудов договор служител с пълен работен ден, който организира и съдейства за провеждането на всички читалищни мероприятия праз годините, а така също подържа и клуба към читалището

През същият период от време работи и фолклорната група Каменбряжките баби с назначен на граждански договор художествен ръководител, който провеждаше репетиции четири пъти в месеца през пролетно-летния период и ръководеше и акомпанираше групата в нейни участия. .

През периода беше направени лек текущ ремонт на библиотеката, закупени и поставени бяха нови библиотечни шкафове, поради увеличеният брой художествена литература, от 637 тома приз 2013 до 2167 към момента, като по-големият броя от тези книги са дарение от различни читатели на библиотеката, жители и гости на селото.

Всички мероприятия организирани от читалището са изцяло съобразени със закона за Народните читалища и с насоките дадени от членовете на читалището по време на общото събрания, което се провеждат всяка година, с наличните финансови средства и възможности, с желанията на участниците във фолклорната група и са съгласувани с цялото читалищно ръководство.

Всички дейности организирани и проведени от читалище „ Г.С.Раковски-1941” с. Камен бряг бяха осъществени със средства от целевата субсидия получена от МК , със собствени средства, получени от рентата за земята на Читалището, събраният членски внос от членовете на читалището и с даренията направени на читалището.

**Финансов отчет:**

*1* ***Източници на финансиране:***

*През отчетния период читалището е финансирано от три основни източника:*

*- Министерство на културата*

*- собствени приходи*

*- дарения*

***2. Приходи - 16973,95 както следва****:*

* ***Държавна субсидия - 9490,00***
* ***Субсидия Местен бюджет - 800,00***
* ***Собствени приходи(чл.внос) 295,00***
* ***Салдо от 01.01.2019 6388,95***

***(от които 4500 са рента за 2018год)***

***3. РАЗХОДИ 16277,77***

* ***Разходи самодейци – 549,00***
* ***Разходи празници - 5495,40***
* ***Обслужващи такси, чл. вн. – 296,00***
* ***Заплати – 4200,00***
* ***Транспорт 1020,00***
* ***Телефони - 193,77***
* ***Осигуровки 794,64***
* ***Материали - 1165,39***
* ***Граждански договори 2100,00***

***Други 100,60***

Корпоративен данък 362,97

**4. Салдо на 31.12.2019г 696,18**

Искам да изкажа своята благодарност към останалите членове на ръководството на читалището за помощта и подкрепата , искам да изкажа и благодарност, към онези членове на читалището които не пожалиха от своето време и сили до работят за запазване на българският дух и традициите, като ги предаваха на децата, гостите на селото и участници във фото-академията.

Искам да сведа глава в знак на признателност и почит към онези членове на читалището, които вече не са между живите!

ПРЕДСЕДАТЕЛ НА ЧИТАЛИЩЕТО:

Добринка Ялнъзова